Yevropa Ittifoqi statistika boshqarmasi Yevropa davlatlaridagi huquqbuzarliklar soni bo‘yicha ma’lumotlarni keltirdi. Unga ko‘ra, Yevropa Ittifoqi davlatlarida 2011 yildan 2017 yilgacha qayd qilingan o‘g‘riliklar soni 24 foizga, ya’ni 522 mingdan 396 minggacha kamaygan. 2017 yilda eng ko‘p huquqbuzarlik 100 ming aholiga Belgiyada – 167 ta, so‘ngra Fransiya (150 ta), Ispaniya (144 ta), Angliya va Uels (132 ta) hamda Portugaliyada (115 ta) qayd qilingan. Shu bilan birga, bu boradagi eng past ko‘rsatkichlar Ruminiya (16 ta), Estoniya va Chexiya (15 tadan), Kipr (14 ta), Sloveniya (12 ta), Slovakiya va Vengriyada (9 ta) kuzatilgan.